

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

ĮSAKYMAS

**DĖL LĖŠŲ PASKIRSTYMO SOCIALINĖS REABILITACIJOS PASLAUGŲ NEĮGALIESIEMS BENDRUOMENĖJE PROJEKTAMS FINANSUOTI 2018 M.**

2017 m. gruodžio 20 d. Nr. DĮV-1712

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu ir Socialinės reabilitacijos paslaugų neįgaliesiems bendruomenėje projektų atrankos konkurso organizavimo nuostatų, patvirtintų Lietuvos Respublikos socialinės apsaugos ir darbo ministro 2012 m. liepos 20 d. įsakymu Nr. A1-345 ,,Dėl Socialinės reabilitacijos paslaugų neįgaliesiems bendruomenėje projektų atrankos konkurso organizavimo nuostatų, Socialinės reabilitacijos paslaugų neįgaliesiems bendruomenėje projektų vertinimo ir atrankos komisijos darbo organizavimo tvarkos aprašo, Socialinės reabilitacijos paslaugų neįgaliesiems bendruomenėje projektui vykdyti skirtų lėšų pervedimo ir naudojimo sutarties formos patvirtinimo“ (Lietuvos Respublikos socialinės apsaugos ir darbo ministro 2016 m. rugsėjo 7 d. įsakymo Nr. A1-509 redakcija), 37 punktu bei atsižvelgdamas į Socialinės reabilitacijos paslaugų neįgaliesiems bendruomenėje Šilalės rajono savivaldybės projektų vertinimo ir atrankos komisijos 2017 m. gruodžio 19 d. posėdžio protokolą Nr. 3:

1. T v i r t i n u lėšų Socialinės reabilitacijos paslaugų neįgaliesiems bendruomenėje projektams finansuoti 2018 m. paskirstymą:

|  |  |  |  |  |
| --- | --- | --- | --- | --- |
| Eil.  Nr. | Organizacijos, įgyvendinančios projektą, pavadinimas | Iš viso  (Eur) | Iš jų: | |
| Lėšos iš valstybės biudžeto  (Eur) | Lėšos iš savivaldybės biudžeto  (Eur) |
| 1. | Šilalės sutrikusios psichikos žmonių globos bendrija | 5900,0 | 5900,0 | - |
| 2. | VšĮ Klaipėdos kurčiųjų reabilitacijos centras | 6850,0 | 6850,0 | - |
| 3. | VšĮ Šiaulių ir Tauragės regionų aklųjų centras | 6400,0 | 6400,0 | - |
| 4. | Šilalės krašto neįgaliųjų sąjunga | 20623,0 | 13994,0 | 6629,0 |
|  | Iš viso | 39773,0 | 33144,0 | 6629,0 |

2. P a v e d u paskelbti šį įsakymą vietinėje spaudoje ir Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus